מדינת ישראל
משרד החינוך 
אגף בכיר, תפעול רכש ולוגיסטיקה
אגף רכש מכרזים והתקשרויות
14/4/2022
מכרז מס' 11/3.2022
ליווי פדגוגי של תוכנית "בתי ספר של החופש הגדול" המופעלת במוסדות החינוך
הבהרה 1
1. להלן התשובות לשאלות 
	סידורי
	מס' הסעיף אליו מתייחסת השאלה
	עמוד
	שאלת  המציע
	תשובה

	1. 
	2.5.1
	6
	נבקש לדעת מה היו תנאי הסף במכרז הקודם שעסק בעניין זה ובפרט האם התנאים הוחמרו או נותרו כפי שהיו.  
	מספרו של המכרז הקודם הינו 34/9.2017
ניתן למוצאו באתר הרכש הממשלתי

	2. 
	2.5.1
	6
	אנו אחד מגופי החינוך המובילים, הגדולים והוותיקים בישראל בתחום הדרכות הילדים ובפרט בליווי והפעלת בתי ספר של החופש הגדול ותוכנית ניצנים....התכנים שלנו נחשבים ע"י רשויות רבות לטובים ונחשבים. מבחינת מחזורי הכספים, מספר מוסדות החינוך ומספר המלווים אנו עומדים מעל ומעבר לתנאי הסף. לעניות דעתנו, ולפי חוות דעת משפטית שיש בידינו, תנאי הסף לפיו נדרשת פריסה ארצית, הינו תנאי סף אשר עשוי לכוון למפעילים מסוימים ואינו תנאי סף רלוונטי. נבקש לשנות כך שיוגדר הניסיון הנדרש לפחות בשלושה מחוזות.  אנו מאמינים שגם משרד החינוך ייצא נשכר מכך שגופים מוכשרים נוספים יתחרו על המכרז.
	אין שינוי בתנאי הסף.



	3. 
	2.5.1
	6
	נבקש לשקול לפצל את הזכייה בין שניים לשלושה מציעים, כך שכל מציע ילווה מספר מחוזות. הדבר יאפשר למשרד החינוך בחינה השוואתית בין הזוכים ובד בבד יגרום לזוכים לפעול בסביבה תחרותית תוך רצון לשיפור מתמיד. 
	המשרד שומר זכות זו כאמור בסעיף 18.7 למכרז

	4. 
	1.1
	3
	״המשרד ישיב על השאלות עד שבוע לפני המועד האחרון להגשת ההצעות״ , 

קרי 25-4-22.
מכיוון שאחת השאלות שלנו מדברת על תנאי הסף אנו מבקשים לקבל הבהרה
לסעיף זה באופן מידי ולא שבוע לפני המועד האחרון להגשת הצעות , על מנת שנוכל להערך למכרז 
באופן אופטימלי.


	אין שינוי בתנאי המכרז

	5. 
	10.7
	32
	״עם קבלת ההודעה הזכיה הקבלן צריך לפעול על מנת לעמוד בהנחיות עד 45 יום לכל היותר״ … בפועל הודעת הזכיה תהיה ככל הנראה באמצע מאי 22 כאשר 
הפרויקט אמור להתחיל חלקו כבר ב 21-6-22 (חטיבות הביניים ) ובגנים ובבתי הספר היסודיים ב-1-7-22.
 האם מדובר על תחילת הפרויקט רק בשנת הלימודים תשפ״ד?


	התכנית מיועדת ל- 2023 תשפ"ג.
לשנה"ל תשפ"ב, יש אישור להארכת התקשרות עם הספק הנוכחי.

	6. 
	24.5
	52
	״על ההצעה להתקבל לא יאוחר מה 2-5-22 בשעה 11:00״, כאשר אנו מעריכים כי ידרש פרק זמן של בין שבוע לשבועיים לכל הפחות לבחור את הזוכה במכרז. 
כמובן שלשנת הלימודים תשפ״ג הזוכה שיבחר לא יוכל להיערך  ולהפעיל את 

הפרויקט בפרק זמן של חודש וחצי לכל היותר כאשר הפרויקט בחטיבות הביניים 

אמור להתחיל  ב 21-6-22  ובגנים ובבתי הספר היסודיים הוא אמור להתחיל 

ב 1-7-22.

לכן אנו מבקשים לוודא כי המכרז מיועד לשנת הלימודים תשפ״ד.


	ר' מענה לשאלה מס' 5.

	7. 
	2.1.1.
	4
	נבקש כי זכות הבחירה באיזה מבין שני המכרזים/ההתקשרויות הקבלן יוכל לשמש כקבלן של המשרד, תהא של הקבלן ולא של המשרד. 

הערה זו רלוונטית אף לסעיף 2.2(4)
	אין שינוי בתנאי המכרז


	8. 
	2.3
	5
	ניגוד עניינים

נבקש להבהיר האם הכוונה במשפט "בין הפעילות במכרז זה לפעילות בהתקשרות אחרת" מתייחסת רק לשירותים שמספק הקבלן למשרד החינוך; במידה ולא, אין זה הגיוני שמשרד החינוך יחליט באיזו פעילות ימשיך הקבלן.
	מובהר כי הכוונה להתקשרות אחרת של המשרד ככתוב במפורש ברישא הסעיף. אין שינוי במסמכי המכרז. 

	9. 
	3.5
	7
	לא צורף נוסח ערבות מציע. נבקש לצרף את הנוסח הדרוש, לרבות הפרטים הטכניים כגון: תוקף הערבות, סכום הערבות הדרוש, הצמדה וכו'.
	מובהר כי במכרז זה לא נדרשת הגשת ערבות מציע

	10. 
	3.18
	7
	נבקש כי שינוי כמויות, הגדלת או צמצום היקפי הפעילות תעשה תוך מתן הודעה מוקדמת זמן סביר מראש לצורך היערכות.
	מובהר כי מבלי לגרוע מזכויות המשרד על פי תנאי המכרז, המשרד  יפעל באופן סביר על מנת להתריע את הספק על שינויים נדרשים בהיקפים. אין שינוי במסמכי המכרז. 

	11. 
	4.5.2
	10
	נבקש כי טרם דרישת תוספות בתלקיט, תינתן לקבלן הודעה מוקדמת זמן סביר מראש לצורך היערכות. 

האמור רלוונטי גם לסעיף 4.6.2.
	אין שינוי בתנאי המכרז

	12. 
	4.8.9
	15
	נבקש ליתן הודעה מראש לגבי מועדים בהם יהיו נוכחים נציגי המשרד, על מנת לאפשר לקבלן להיערך בהתאם לקראת יום ההכנה. 
	מובהר כי מבלי לגרוע מזכויות המשרד לשלוח נציגים לימי ההדרכה לצורך בקרה, פיקוח, מעקב וכיו"ב, ככל ויהיה צורך לשבץ את נציג המשרד בלו"ז היום, יעשה הדבר בתיאום עם הקבלן, ככל הניתן.

	13. 
	4.9.2
	16
	נבקש להבהיר מדוע נדרש ליווי פדגוגי עד תאריך 10/07, שהרי התוכנית מסתיימת לאחר התאריך הנ"ל. 

אנא הבהירו כיצד יתבצע ליווי פדגוגי במהלך הפעלת התוכנית.
	הלווי הפדגוגי יתקיים כמפורט תחת סעיף 4.
מטרת הליווי הפדגוגי הוא סיוע בהכנת תוכנית עבודה ולא בהפעלתה. ולכן, אחרי ה 10/7 לא מתקיים ליווי פדגוגי בבתי הספר.

	14. 
	4.10.1
	18
	למשך כמה זמן נדרש הקבלן לשמור את תיעוד הפעילויות במאגר הממוחשב?
	למשך 7 שנים או על פי דין – הארוך מבינהם

	15. 
	4.10.4.א
	19
	נבקש להבהיר האם ישנה מערכת קיימת הנמצאת בשימוש. אם כן – האם דרושים לה רשיונות כלשהם?
	מדובר במערכת פנימית של הקבלן. למשרד אין דרישות לגביה ובלבד שניתן להפיק ממנה את הדו"חות והעדכונים כמפורט ע"פ כל תנאי המכרז

	16. 
	4.10.4.ג
	19
	נבקש להבהיר האם ישנו אתר קיים ופעיל. אם כן - מה נדרש מצד הקבלן לשם החזקתו ותפעולו?
	ר' מענה לשאלה 15 לעיל.

	17. 
	4.13.2
	21
	נבקש להבהיר כיצד מתיישב כי בשנות הלימודים תשע"ט ותש"פ, מימוש החינוך הרשמי היה בפועל גבוה מהפוטנציאל השנתי?
	מספר הילדים המשתתפים בתוכנית לאורך כל השנים היה מתחת לפוטנציאל המלא במצבת התלמידים. בממוצע של 70%

	18. 
	5.13.4
	25
	נבקש להבהיר מהי כמות המנהלים הפדגוגיים הדרושים להפעלת כל אחת מהתכניות המפורטות בסעיף.
	המפתח הנדרש להפעלת מלווים פדגוגים הינו כמפורט בסעיף 4:
מלווה בבית ספר יסודי – 80 בתי ספר למלווה
מלווה בחטיבה או חטיבה עליונה – 80 בתי ספר למלווה
מלווה בגני ילדים - 80 אשכולות גני ילדים (קרי – עד 1,200 גנ"י למלווה)

	19. 
	5.3
	22
	(1) אנא הבהירו מה הכוונה "אי התאמה של אחד מעובדי הקבלן"
(2) נבקש להבהיר כי ככל שלא יימצא עובד מחליף שלא באשמת הקבלן או כתוצאה מסירוב לא סביר של המשרד, תינתן לקבלן הארכה להחלפת העובד היוצא.
(3) נבקש כי החלפתו של עובד תהיה בתוך 30 יום ממועד הודעת המשרד על כך.
(4) נבקש להבהיר כי ככל שלא יימצא עובד מחליף שלא באשמת הקבלן או כתוצאה מסירוב לא סביר של המשרד, תינתן לקבלן הארכה להחלפת העובד היוצא.
	(1) אי התאמה בסעיף זה משמעה אי התאמה עם דרישות המכרז לגבי ניסיון או השכלה או אופן ביצוע העבודה המוגדר לבעל תפקיד
(2) הארכה אם תינתן, תינתן לפי שיקול דעת של המשרד ועל פי נסיבות המקרה
(3) אין שינוי בתנאי המכרז
(4) הארכה אם תינתן, תינתן לפי שיקול דעת של המשרד ועל פי נסיבות המקרה


	20. 
	5.8
	23
	(1) נבקש להבהיר כי התחייבות הקבלן לפעול על פי חוקי ההעסקה אינה כוללת תשלום ביטוח פנסיוני החל מיום העבודה הראשון – והמדובר בהטבה לעובד ודרישה גדולה יותר מהוראות צו ההרחבה לפנסיה חובה. נבקש כי הקבלן יידרש לעמוד בהוראות צו ההרחבה ולבצע הפרשות לעובדיו בהתאם להוראותיו, קרי לאחר 3 או 6 חודשים מיום תחילת עבודתם.
(1) (2) נבקש לא לחייב את הקבלן לבצע הפרשות לקופת פיצויים בשיעור של 8.33% אלא בשיעור של 6% כנדרש על פי דין.
	אין שינוי במסמכי המכרז

	21. 
	5.12
	24
	(1) חברתנו מעסיקה מעל ל-800 עובדים, ועל כן תהליכי השכר מנוהלים במערכת ייעודית. בשל זאת,  אנו מבקשים להחריג את ניהול תשלומי שכר לעובדים מתוך מערכת זו, מה גם שמטעמי צנעת הפרט אין זה נכון לנהל נתונים אלו במערכת שחשופה לגורמים כה רבים. מעבר לכך, ישנם פרטים אשר אין ביכולת הקבלן לחשוף למשרד, אשר חוסים תחת חוק הגנת הפרטיות, ומהווים מידע רגיש. על הקבלן חלה חובה לשמור על פרטים אלו ולא לחשוף אותם לכל צד שלישי, לרבות שם העובד, ת.ז., שכר וכו. הדבר מקבל משנה תוקף משאין יחסי עובד מעביד בין המשרד לעובדי הקבלן. נבקש להבהיר כי זכות הביקורת כאמור הינה מוגבלת שכן ישנם פרטים אשר אין ביכולת הקבלן לחשוף, אשר חוסים תחת חוק הגנת הפרטיות, ומהווים מידע רגיש. על הקבלן חלה חובה לשמור על פרטים אלו ולא לחשוף אותם לכל צד שלישי. משכך, לא יוכל להעביר הקבלן למשרד תלושי שכר, ביטוח לאומי וכו'. הדבר מקבל משנה תוקף משאין יחסי עובד מעביד בין המשרד לעובדי הקבלן. 
(2) נבקש כי טרם הפסקת ההתקשרות עקב תוצאות הבדיקה, תינתן לקבלן זכות טיעון ואפשרות לתקן את הטעון תיקון.

(3) נבקש להחליף את המילים "לא יפחת" במילים "שלא יעלה על" כך שהסכום האמור יהווה את המקסימום שישלם הקבלן. בנוסף נבקש כי הפיצוי המוסכם יהווה את הסעד היחיד לו זכאי המשרד.
	(1) אין שינוי במסמכי המכרז. סעיף זה ייושם על פי חוק והדין הרלוונטי.
(2)המשרד יעניק לקבלן זכות טיעון ואפשרות לתקן את הטעון תיקון וזאת מבלי לגרוע מזכויותיו על פי תנאי המכרז או ע"פ הדין.
(3)אין שינוי בתנאי המכרז

	22. 
	5.13.1
	24
	ברישא של הסעיף מדובר על תפקידיו של רכז התכנית הארצי, ובהמשך הסעיף משתנה המונח ל"מנהל הפרוייקט" – נבקש להבהיר למי מהם מתכוון הסעיף. 
	מובהר כי אין הבדל במינוח :"רכז תכנית ארצי" ו"מנהל הפרויקט" . שניהם מתייחסים לאותו בעל תפקיד

	23. 
	5.15
	27
	נבקש להבהיר האם ישנה מערכת קיימת איתה נדרש הקבלן לעבוד. לחלופין, האם קיימת דרישה למערכת מסויימת שאיתה מתבקש הקבלן לעבוד. 
	מדובר במערכת פנימית של הקבלן. למשרד אין דרישות לגביה ובלבד שניתן להפיק ממנה את הדו"חות והעדכונים כמפורט ע"פ כל תנאי המכרז

	24. 
	6.1
	28
	(1) נבקש שזכותו של המשרד לפיצוי מוסכם תהיה כפופה למתן הודעה מראש על ההפרה ומתן הזדמנות לקבלן לתקן את הדרוש תיקון. נבקש להוסיף לסעיף את המילים המודגשות "או יפר הקבלן את הוראות מסמכי המכרז, ולא תוקנה ההפרה תוך 14 יום ממועד קבלת הודעת המשרד על כך..." 
(2) נבקש כי טרם הטלת הפיצוי המוסכם תינתן לקבלן הודעה מראש וזכות טיעון. 
(3) נבקש להבהיר כי לא יוטלו על הקבלן פיצויים מוסכמים בגין נסיבות שאינן תלויות בו, ובכלל זה בגין נסיבות התלויות במזמין ו/או מי מטעמו או בכוח עליון.  
	(1)אין שינוי בתנאי המכרז. הטלת הפיצוי המוסכם כפופה לשיקול הדעת של המשרד
(2)אין שינוי בתנאי המכרז
(3) בנסיבות כאמור המשרד יפעל בשיקול דעת

	25. 
	6.3
	28
	נבקש כי במידה ויגבה פיצוי מוסכם, הוא לא ינוכה מכל סכום המגיע לקבלן לפי מסמכי מכרז זה, או לפי כל דין.
	אין שינוי בתנאי המכרז

	26. 
	8
	30
	זכויות יוצרים
נבקש להבהיר כי  כל תוכן או מידע גנרי, וכן כל מתודולוגיות ושיטת עבודה,  ידע מקצועי, מוצרים  ו-know-how של הקבלן או הנשען על פיתוח קיים של הקבלן, שאינם ייחודיים לשירות בין שפותח לפני ובין תו"כ מתן השירותים למשרד, יישארו הזכויות בו בבעלות הקבלן.
	מקובל ובלבד שהקבלן קיבל את אישור המזמין לעשות שימוש בחומרים כאמור על פי המצוין בסעיף 8.1

	27. 
	8.4
	30
	(1) נבקש להבהיר כי זכות השיפוי הינה לעניין סכומים שהוצאו בפועל בלבד על ידי המשרד.

(2) נבקש להחליף את המילים: "מיד עם דרישה ראשונה" במילים: "עם קבלת פס"ד חלוט בנושא" וכן להוסיף את המילים במודגשות "שיחויב לשלם בגין התביעה האמורה, ובלבד שניתנה לקבלן הזדמנות להתגונן, על חשבונו, וכי המשרד לא הגיע לפשרה בנושא ללא קבלת הסכמת הקבלן".
	אין שינוי בתנאי המכרז

	28. 
	8.6
	30
	נבקש כי במקרה של צמצום או הרחבת היקף הפעילות, תינתן לקבלן זכות סירוב לצמצום / הרחבה כאמור וזכות לבטל את התקשרותו עם המשרד
	אין שינוי בתנאי המכרז

	29. 
	8.7
	30
	נבקש להחליף את המילים: "מיד עם דרישה ראשונה" במילים: "זמן סביר לאחר דרישת המשרד"
	אין שינוי בתנאי המכרז

	30. 
	9
	31
	סודיות -

יש להחריג מהגדרת המידע עליו חלה חובת הסודיות, כל מידע: (א) שהיה מצוי בחזקתו של הספק קודם לגילוי ע"י המשרד ללא הפרת חובת שמירת סודיות; (ב) שפותח באופן עצמאי ע"י הספק או מי מטעמו, ללא הסתמכות על מידע סודי של המשרד; (ג) שנמסר לספק על ידי צד ג' ללא הפרת חובת סודיות; (ד) שיוצר על ידי הספק או מי מטעמו במסגרת השירותים ואשר הינו גנרי או כללי, לרבות ידע מקצועי, שיטות עבודה, מתודולוגיה, know-how וכיוצא באלה, ואינו מכיל מידע סודי אשר הועבר על ידי המשרד; (ה) מידע שהינו בנחלת הכלל במועד גילויו או שהפך נחלת הכלל שלא עקב הפרת חובת סודיות על ידי הספק; ו - (ו) אשר גילויו נדרש עפ"י דין.
	אין שינוי בתנאי המכרז

	31. 
	9.4
	31
	(1) נבקש להחליף את המילה "עונים" ב"אשר יחתמו על התחייבות לשמירת סודיות".

(2) נבקש להבהיר מהן ההנחיות לשמירת סודיות.
	(1) המילה עונים תוחלף ב"אשר יחתמו על התחייבות לשמירת סודיות ויקבלו מן הקבלן הדרכה לגבי כללי הסודיות הנהוגים בהתקשרות על פי מסמכי המכרז.
(2) כמפורט בסעיף 9


	32. 
	9.7
	31
	(1) נבקש למחוק את מילים "בכל עת" ולהחליפן ב"תוך 7 ימים מיום קבלת הדרישה לכך מהמשרד".
(2) נבקש להבהיר כי יוחזר כל חומר בקשר עם מכרז זה ומתן השירותים על פיו.
(3) נבקש להגדיר מהי ה"פעילות" או לחלופין להחליף את המונח.
	(1) אין שינוי בתנאי המכרז
(2) אין שינוי בתנאי המכרז
(3) הפעילות משמעה השירותים הניתנים במסגרת מכרז זה


	33. 
	10.9
	32
	נבקש להחריג מקרים בהם העיכוב נוצר כתוצאה מנסיבות אשר אינן בשליטתו של הקבלן.
	אין שינוי בתנאי המכרז. המשרד יפעל בשיקול דעת

	34. 
	10.15
	33
	נבקש להחליף את המילים המודגשות: "הקבלן נדרש לדווח באופן מיידי למשרד בתוך 8 שעות ממועד האירוע" במילים: "ממועד הגילוי".
	בסעיף האמור ירשם: "ממועד ידיעתו הראשונה אודות האירוע"

	35. 
	10.16
	33
	נבקש כי הבדיקה תערך בתיאום מראש עם הקבלן.

1. האמור רלוונטי גם להוראות סעיף 10.17.
	אין שינוי בתנאי המכרז

	36. 
	10.17
	33
	נבקש כי תינתן לקבל זכות טיעון בקשר עם הדרישה להפסקת עבודתו של עובד.
	מקובל

	37. 
	10.20
	33
	נבקש להגדיר מהי "פעילות".
	השירותים הניתנים במכרז זה

	38. 
	11
	34
	נבקש לקבוע ולהבהיר, כי כל צד יישא באחריות החלה עליו על פי דין, כך שעל אף האמור בכל מקום אחר, הקבלן (וכל מי מטעמו) יישא באחריות לנזק ישיר בלבד, ולא יישא באחריות לכל נזק עקיף, תוצאתי, מיוחד או עונשי שייגרם למשרד, או למי מטעמו או לצד שלישי כלשהו, לרבות אובדן הכנסה, אובדן נתונים, עלויות השבתה, הפסד רווח או פגיעה במוניטין. הקבלן לא יהיה אחראי לנזק שייגרם כתוצאה מהוראה של המשרד, או כתוצאה מכל מעשה או מחדל של מי מטעמו. 

בכל מקרה, גבול אחריות הקבלן לשיפוי ולפיצוי בגין נזקים כלשהם, לא יעלה על תקרה כוללת ומצטברת של סך התמורה ששולמה לספק בפועל ב-12 החודשים הרצופים שקדמו למועד התגבשות עילת התביעה בגין הנזק כאמור לעיל. הגבלות האחריות כאמור תחולנה לגבי כל תביעה מכל סוג שהוא, תהא עילתה אשר תהא, בין חוזית, בין נזיקית ובין אחרת. 

התייחסותנו זו רלוונטית ונוגעת לכל סעיף 11 האמור.
	אין שינוי בתנאי המכרז

	39. 
	11.1
	34
	בהתאם לאמור לעיל, יש להוסיף את המילים המודגשות: "לכל נזק ישיר..."
	אין שינוי בתנאי המכרז

	40. 
	11.2
	34
	בהתאם לאמור לעיל, יש להגביל את אחריות הקבלן.
	אין שינוי בתנאי המכרז

	41. 
	11.6
	34
	יש להחליף את המילים "באופן מיידי" ב"עם מתן פס"ד חלוט של ערכאה שיפוטית מוסמכת, בכפוף לכך שהמשרד נתן לספק הודעה מידית על כל תביעה או דרישה כאמור, סייע לספק ככל שנדרש על ידו באופן סביר ולא התפשר בכל תביעה או דרישה כאמור ללא קבלת הסכמת הספק לכך מראש ובכתב".
	אין שינוי בתנאי המכרז

	42. 
	13.8-13.9
	35
	נבקש כי זכות העיכבון תהיה הדדית למשרד ולקבלן. 
	אין שינוי בתנאי המכרז

	43. 
	14.1
	36
	לשם הגשת הצעת מחיר, נבקש הנחיה כיצד יש לבצע תמחור לתלקיט? נבקש לקבל הערכה של כמות השעות הנדרשת לשם הכנתו ותמחורו.
בנוסף, אנא הבהירו כיצד מוגדת "יחידת ליווי".
	תכולת התלקיט מוגדרת בסעיף 4 למכרז.
יחידת ליווי כוללת מלווה פדגוגי ואת כל הפעילות והשירותים הכלולים בליווי הפדגוגי כמפורט בסעיף 4 למכרז עבור 80 בתי ספר או 80 אשכולות גנים לפי העניין.


	44. 
	14.6
	39
	נבקש לאפשר להגיש את עותקי חוברת ההצעה גם על דיסק און קי. האמור רלוונטי גם לסעיף 24.1.1.
	מקובל

	45. 
	17.2
	42
	נבקש לאפשר לקבלן זכות לסרב להארכת תקופת ההתקשרות.

האמור רלוונטי גם לסעיף 23.7.
	אין שינוי בתנאי המכרז

	46. 
	17.3
	42
	נבקש כי כל קיצור של תקופת ההתקשרות ייעשה תוך מתן הודעה מוקדמת 45 יום מראש, ובכפוף לתשלום התמורה המגיעה לקבלן על השירותים שסופקו בפועל עד למועד הסיום.
	אין שינוי בתנאי המכרז

	47. 
	18.8
	43
	נבקש כי במקרה של צמצום או הרחבת היקף הפעילות, תינתן לקבלן זכות סירוב לצמצום / הרחבה כאמור וזכות לבטל את התקשרותו עם המשרד
	אין שינוי בתנאי המכרז

	48. 
	19.6
	44
	נבקש להוסיף את המילים המודגשות "לכל נזק ישיר שיגרם על ידיו..."
נבקש לקבוע תקרה לגובה הפיצוי האמור בסעיף. 
	אין שינוי בתנאי המכרז

	49. 
	19.10
	44
	נבקש להגדיר את המונח "שעת חירום" או לחלופין להחריג מן הסעיף מצבים בהם נסיבות שאינן בשליטת הקבלן וכוח עליון מונעים ממנו מלספק את השירותים.
	אין שינוי בתנאי המכרז

	50. 
	20.2
	45
	נבקש כי הבדיקה תערך בתיאום מראש עם הקבלן.
	אין שינוי במסמכי המכרז

	51. 
	20.3
	45
	(1) נבקש כי הבדיקה תערך בתיאום מראש עם הקבלן.
(2) נבקש כי תינתן לקבל זכות טיעון בקשר עם הדרישה להפסקת עבודתו של עובד.
	(1) אין שינוי במסמכי המכרז
(2) מקובל

	52. 
	22
	45
	(1) נבקש להבהיר, כי ביטול ההסכם בהתאם לסעיף זה ייעשה לאחר מתן זכות טיעון. 

(2) נבקש למחוק את המילים "עפ"י שיקול דעתו הבלעדי של המשרד", במקרה של ביטול על המשרד לשלם לספק את המגיע לו עד לאותה תקופה.
	אין שינוי במסמכי המכרז

	53. 
	23.3, 23.5
	46
	נבקש כי חילוט הערבות יתבצע רק במקרה של הפרה יסודית אשר לא תוקנה על ידי הספק לאחר קבלת התראה של 30 יום מראש ובכתב על כך מאת המזמין, ובכפוף לכך שיחולטו מסך הערבות סכומים בגין נזקים שנגרמו למזמין והוכחו בפועל, ומבלי שיהווה סכום הערבות פיצוי מוסכם.
	אין שינוי במסמכי המכרז

	54. 
	23.4
	46
	(1) נבקש כי הביטול ייעשה רק בעקבות הפרה יסודית של הקבלן את הוראות מכרז זה. 
(2) נבקש כי במתן ההזדמנות לתיקון ההפרה, לא תפחת התקופה לתיקון מ-30 ימים. 
	אין שינוי במסמכי המכרז

	55. 
	24.1.10
	50
	לא צורף פורמט של טבלה למילוי נסיונו של מנהל הפרויקט – נבקש לצרף. 
	ר' עדכון סעיף 8.3 ו 8.4 לחוברת ההצעה

	56. 
	24.1.14
	50
	לא צורף נוסח תצהיר ממונה אבטחת מידע – נבקש לצרפו. 
	אין צורך לצרף תצהיר של ממונה אבטחת המידע. בעת ההגשה יש לצרף רק את הנוסח המופיע בנספח ב'8 בחוברת ההצעה.

	57. 
	5(2)
	58
	נבקש למחוק את המילה המודגשת: "המשתמש וכל נציגיו פוטרים את הממשלה, המשרדים וכל מי שבא מטעמם מאחריות כלשהי לכל נזק, עקיף או ישיר..."

ההערה רלוונטית גם לסעיף 6(3).
	אין שינוי במסמכי המכרז

	58. 
	16(2)
	62
	נבקש כי הביטול יעשה תוך מתן הודעה מראש והזדמנות לתקן.
	אין שינוי במסמכי המכרז

	59. 
	4.1
	69
	(1) נבקש למחוק את המילה "כל" התשלום הוא עבור השירותים הניתנים לפי הסכם זה.
(2) נבקש להבהיר כי התמורה הינה בגין השירותים המפורטים במכרז זה בלבד, וכי כל מתן שירותים נוספים יתומחרו בהתאם.
	אין שינוי בתנאי ההסכם

	60. 
	4.6
	70
	נבקש להבהיר כי התמורה הינה בגין השירותים המפורטים במכרז זה בלבד, וכי כל מתן שירותים נוספים יתומחרו בהתאם. 
	אין שינוי בתנאי ההסכם

	61. 
	4.7
	70
	נבקש שההתחייבות בגין החזר תשלומי יתר תהיה הדדית לשני הצדדים. 
	אין שינוי בתנאי ההסכם

	62. 
	5.1.1
	70
	נבקש למחוק את המילים "במיומנות וברמה מקצועית גבוהה" ולהוסיף במקומן את מילים "בהתאם להסכם זה". 
	אין שינוי בתנאי ההסכם

	63. 
	5.1.5
	70
	נבקש כי הבדיקה תערך בתיאום מראש עם הקבלן.
	אין שינוי בתנאי ההסכם

	64. 
	6.1
	71
	נבקש להחליף את המילים "סמוך ליום שהתקבלה דרישתו של צד ב'" במילים "מיד עם דרישתו הראשונה של צד ב'".
	אין שינוי בתנאי ההסכם

	65. 
	7
	71
	נבקש כי הביקור באתר ייעשה בתיאום מראש עם הקבלן. 
	אין שינוי בתנאי ההסכם

	66. 
	8
	71
	סודיות -

יש להחריג מהגדרת המידע עליו חלה חובת הסודיות, כל מידע: (א) שהיה מצוי בחזקתו של הספק קודם לגילוי ע"י המשרד ללא הפרת חובת שמירת סודיות; (ב) שפותח באופן עצמאי ע"י הספק או מי מטעמו, ללא הסתמכות על מידע סודי של המשרד; (ג) שנמסר לספק על ידי צד ג' ללא הפרת חובת סודיות; (ד) שיוצר על ידי הספק או מי מטעמו במסגרת השירותים ואשר הינו גנרי או כללי, לרבות ידע מקצועי, שיטות עבודה, מתודולוגיה, know-how וכיוצא באלה, ואינו מכיל מידע סודי אשר הועבר על ידי המשרד; (ה) מידע שהינו בנחלת הכלל במועד גילויו או שהפך נחלת הכלל שלא עקב הפרת חובת סודיות על ידי הספק; ו - (ו) אשר גילויו נדרש עפ"י דין.
	אין שינוי בתנאי ההסכם

	67. 
	12
	72
	אחריות
נבקש לקבוע ולהבהיר, כי כל צד יישא באחריות החלה עליו על פי דין, כך שעל אף האמור בכל מקום אחר, הקבלן (וכל מי מטעמו) יישא באחריות לנזק ישיר בלבד, ולא יישא באחריות לכל נזק עקיף, תוצאתי, מיוחד או עונשי שייגרם למשרד, או למי מטעמו או לצד שלישי כלשהו, לרבות אובדן הכנסה, אובדן נתונים, עלויות השבתה, הפסד רווח או פגיעה במוניטין. הקבלן לא יהיה אחראי לנזק שייגרם כתוצאה מהוראה של המשרד, או כתוצאה מכל מעשה או מחדל של מי מטעמו. 

בכל מקרה, גבול אחריות הקבלן לשיפוי ולפיצוי בגין נזקים כלשהם, לא יעלה על תקרה כוללת ומצטברת של סך התמורה ששולמה לספק בפועל ב-12 החודשים הרצופים שקדמו למועד התגבשות עילת התביעה בגין הנזק כאמור לעיל. הגבלות האחריות כאמור תחולנה לגבי כל תביעה מכל סוג שהוא, תהא עילתה אשר תהא, בין חוזית, בין נזיקית ובין אחרת. 

התייחסותנו זו רלוונטית ונוגעת לכל סעיף 12 האמור.
	אין שינוי בתנאי ההסכם

	68. 
	12.1
	72
	(1) נבקש להוסיף את המילים המודגשות: "על פי כל דין לכל נזק ישיר לרבות נבגין נזק פיננסי טהור..."
(2) נבקש להגדיר כלפי אילו ניזוקים חלה האחריות בסעיף זה.
	אין שינוי בתנאי ההסכם

	69. 
	12.6
	80
	נבקש להחריג נזק עקיף.
	אין שינוי בתנאי ההסכם

	70. 
	13.1
	73
	נבקש למחוק את המילים המודגשות: "וכאשר גבולות האחריות לא יפחתו מהמצוין" ולהוסיף במקומן את המילים: "הנם כמצוין".
	הבקשה נדחית 

	71. 
	13.1.1.ב
	73
	(1) נבקש למחוק את המילים המודגשות: "גבול האחריות לא יפחת מסך" ולהוסיף במקומן את המילה "בסך".
2. נבקש למחוק את המילה "(שנה)".
	1. הבקשה למחיקת המילים המודגשות: "גבול האחריות לא יפחת מסך" ולהוספה במקומן את המילה "בסך", נדחית. 
2. הבקשה למחיקת המילה "שנה" נדחית. אולם, מובהר כי עריכת הביטוח לתקופה ארוכה משנה בגבול האחריות שצוין לא תהווה הפרה של הוראות סעיף ביטוח זה.   


	72. 
	13.1.2.ב
	73
	נבקש למחוק את המילים המודגשות: "גבול האחריות לא יפחת מסך" ולהוסיף במקומן את המילה "בסך".
	הבקשה למחיקת המילים המודגשות "גבול האחריות לא יפחת מסך" ולהוסיף במקומן את המילה "בסך", נדחית. 


	73. 
	13.1.2.ג
	73
	נבקש להוסיף בסוף המשפט את המילים המודגשות: "...CROSS LIABILITY, אולם חבותו הישירה של משרד החינוך לא תכוסה".
	הבקשה נדחית. 


	74. 
	13.1.2.ד
	73
	נבקש להוסיף בסוף המשפט את המילה המודגשת: "...קבלני משנה ועובדיהם עבורו."
	הבקשה נדחית

	75. 
	13.1.2.ז
	74
	נבקש למחוק את סעיף ז'. לקבלן ישנה אחריות מקצועית ייעודית, אשר אינה תחת צד ג'. 
	מקובל כי אחרי סעיף 13.1.2 ז  לפיו "חריג אחריות מקצועית ביחס לנזקי גוף יבוטל", יופיע המלל הבא: "כחלופה צד ב' יציג פוליסת אחריות מקצועית בגבול אחריות שלא יפחת מסך 4,000,000 ₪ למקרה ולתקופת ביטוח (שנה), הביטוח יהיה כפוף לתנאים המפורטים בסעיף 13.1.3 (כללי) וליתר תנאי סעיפי ביטוח זה, לרבות סעיף אחריות צולבת. 

	76. 
	13.1.3.ב
	74
	נבקש למחוק את המילה "לפחות".
	הבקשה למחיקת המילה "לפחות", נדחית. 


	77. 
	13.1.3.ג
	74
	נבקש למחוק את המילה "כל".
	הבקשה למחיקת המילה "כל", נדחית. 


	78. 
	13.1.3.ו
	74
	נבקש להוסיף את המילים המודגשות, בסוף המשפט: "...על פי הביטוח, בגין השירותים נשוא הסכם זה."
	הבקשה להוספת המילים המודגשות בסוף המשפט "... על פי הביטוח, בגין השירותים נשוא הסכם זה", נדחית. 

	79. 
	13.1.3.ז
	74
	נבקש למחוק את המילים הבאות: "לא יפחתו מהמקובל", ולהוסיף את המילה "הינם".
	הבקשה למחיקת את המילים הבאות :"לא יפחתו מהמקובל" ולהוספת את המילה "הינם", נדחית. 


	80. 
	13.1.3.ח
	74
	נבקש להוסיף בסוף המשפט את המילים הבאות: "אולם אין בביטול החריג כדי לגרוע מחובות המבוטח ו/או זכויות המבטח ע"פ דין".
	אין שינוי בדרישות הביטוח, אולם מובהר כי ביטול הסייגים בפוליסה תוך ציון המלל שהתבקש מקובל ולא יהווה הפרה של ההסכם.

	81. 
	13.3
	74
	לא צורף אישור קיום ביטוחים – נבקש לצרפו. 
	אין שינוי בתנאי ההסכם 
העתק אישור קיום ביטוחים ימסר לזוכה
דרישות הביטוח מפורטות במלואן מראש בנספח הביטוח שבמכרז. על המציעים ובאפשרותם לבחון דרישות אלו מראש ואת עמידתם בהם, אישור נדרש להיות מופק על ידי המבטח של הזוכה בהתאם לפוליסות שהותאמו לפי סעיפי הביטוח והוראות הרגולציה. לבקשת מציע שיזכה, תועבר לו דוגמא של אישור ביטוח  על מנת שהמציע יוכל לוודא כי האסמכתא שמוצגת על ידו לעורך המכרז בגין הביטוחים שערך והותאמו לפי הנדרש במכרז  כוללת את כל המידע הניתן להציג במסגרתה, הכל בהתאם לאפשרי לעניין הצגת אסמכתאות בנושא ביטוח לפי הוראות רשות שוק ההון,  ביטוח וחיסכון.



	82. 
	13.4
	75
	(1) נבקש להוסיף את המילים המודגשות: "כאמור מיד עם קבלת הדרישה ובתנאי שאין הדבר נוגד את אינטרנס הספק".
נבקש למחוק את המילה המודגשת: "צד ב' מתחייב לבצע כל שינוי."
	1. הבקשה להוספת המילים המודגשות "כאמור מיד עם קבלת הדרישה ובתנאי שאין הדבר נוגד את אינטרנס הספק", נדחית.
2. הבקשה למחיקת המילה המודגשת "צד ב' מתחייב לבצע כל שינוי", נדחית. 


	83. 
	13.7
	75
	(1) נבקש למחוק את המילה "ועל", ולהוסיף במקומה את המילים "או על".
נבקש למחוק את המילה "כל".
	הבקשה למחיקת המילה "ועל" ולהוספה במקומה את המילה "או על", נדחית. 
הבקשה למחיקת המילה "כל", נדחית. 


	84. 
	13.8
	75
	נבקש להוסיף את המילים הבאות בסוף המשפט: "אולם אי אספקת אישור ביטוח חתום במהלך 14 ימי עסקים מחתימת הסכם זה, לא תיחשב הפרה יסודית."
	מקובל כי תבוא ההבהרה: "על אף האמור אי העברת אישור ביטוח בגין חידוש תוך 3 ימים ממועד החידוש לא תהווה הפרה יסודית, ובלבד שהביטוחים חודשו תוך שמירה על הרצף הביטוחי ובהתאם לתנאים נשוא הסכם זה". 


	85. 
	14.2
	76
	נבקש מתן זמן סביר מראש ובכתב לצורך העברת החומר. 
	אין שינוי בתנאי ההסכם 


	86. 
	15
	76
	נבקש להבהיר כי במקרה של הפרה יסודית תינתן לקבלן הודעה על ההפרה, וכן מתן הזדמנות לתקנה.
	המשרד יפעל בסבירות

	87. 
	15.2
	76
	נבקש למחוק את המילה המודגשת: "צד ב' יהיה חייב לשפות את המדינה בגין כל ההוצאות הישירות והעקיפות שנגרמו לה בגין כך..."
	אין שינוי בתנאי ההסכם 


	88. 
	15.3
	76
	יובהר, כי במקרה של ביטול החוזה על ידי המשרד, ישולמו לצד ב' כל הסכומים והתשלומים המגיעים לו לפי הסכם זה.
	אין שינוי בתנאי ההסכם 


	89. 
	15.4.1
	77
	נבקש להוסיף בסוף הסעיף את המילים "ולא הוסר תוך 30 יום". 

ההערה זו רלוונטית גם לסעיף 15.4.2, 15.4.3.
	אין שינוי בתנאי ההסכם 


	90. 
	15.4.6
	77
	הסעיף אינו ברור, נבקש לפרט מהי "הסתלקות"? נבקש להבהיר ולתת מסגרת ימים שבה לא בוצעו השירותים, וכן לקבוע מנגנון של מתן הודעה מראש לפני ביטול החוזה.
	אין שינוי בתנאי ההסכם 


	91. 
	15.4.7
	77
	נבקש למחוק את המילים "הוכחות להנחת דעתו" ולהחליפן במילים "הוכחות חלוטות".
	אין שינוי בתנאי ההסכם 


	92. 
	17.4
	77
	נבקש כי חילוט הערבות יתבצע רק במקרה של הפרה יסודית אשר לא תוקנה על ידי הספק לאחר קבלת התראה של 30 יום מראש ובכתב על כך מאת המזמין, ובכפוף לכך שיחולטו מסך הערבות סכומים בגין נזקים שנגרמו למזמין והוכחו בפועל, ומבלי שיהווה סכום הערבות פיצוי מוסכם.
	אין שינוי בתנאי ההסכם 


	93. 
	3.18.2
	94
	נבקש כי הביקור באתר ייעשה בתיאום מראש עם הקבלן. 
	אין שינוי בתנאי ההסכם 


	94. 
	2.5.1
	6
	מבוקש מהמשרד כי פריסה ארצית ולרבות הגדרתה בסעיף 3.15 תחשב גם אם הפרויקט בוצע ב2 או 3 מחוזות גאוגרפיים של המשרד ולאו דוקא תחשב פריסה ארצית כפרויקט שבוצע בכל המחוזות של המשרד
	ר' מענה לשאלה 2 לעיל

	95. 
	13.6
	35
	מבוקש מהמשרד למחוק מהסעיף את המילה "לספקיו" וכן את המילים "לכל גורם אחר שעליו לשלם" ויובהר: אין איסור לפי חוק להתנות העברת תשלומים בין שני עסקים בקבלת התשלום מאת המשרד. 
	מקובל

	96. 
	13
	73
	מבוקש להמציא אישור קיום ביטוח וליתן שהות מספקת לשאלות הבהרה לגביו
	ר' מענה לשאלה 81 לעיל

	97. 
	13.1.1
	73
	בס"ק א' לאחר המילים "אחריותו החוקית כלפי עובדיו" נבקש להוסיף "על פי פקודת הנזיקין (נוסח חדש) וחוק האחריות למוצרים פגומים תש"ם – 1980" זאת משום שכל פוליסות חבות המעבידים הישראליות מגדירות "חוק" כפקודת הנזיקין וחוק האחריות למוצרים פגומים.
	אין שינוי במסמכי המכרז.


	98. 
	13.1.3
	74
	בס"ק ז' נבקש להוסיף לאחר המילים "תנאי פוליסות נוסח "ביט" את המילים "או הנוסחים המקבילים להם בחברות הביטוח המורשות בישראל". 

בסעיף ח' נבקש שיתווסף "ואולם אין בביטול החריג כדי לגרוע מזכויות המבטח או חובות המבוטח על פי דין". 
	באשר לבקשה בס"ק ז' להוספת לאחר המילים "תנאי פוליסות נוסח "ביט" את המילים "או הנוסחים המקבילים להם בחברות הביטוח המורשות בישראל", אין שינוי בנוסח הסעיף. מובהר כי עריכת הביטוח בהתאם לנוסח "ביט" שחל אצל אותו המבטח או נוסח המקביל לו אצל המבטח שנבחר (לדוגמא הפניקס – פסגה) מקובל ולא יהווה הפרה של הסכם.
הבקשה בסעיף ח' להוספת המלל :"ואולם אין בביטול החריג כדי לגרוע מזכויות המבטח או חובות המבוטח על פי דין", נדחית. 


	99. 
	13.3
	75
	נבקש למחוק המילים "לכל המאוחר שבועיים" מעשית לא ניתן לעמוד בדרישה זאת. 
	הבקשה נדחית. 


	100. 
	4.5.4
	11
	הפעלות פדגוגיות - מוגדרות בסעיף זה 18 הפעלות ובכל הפעלה 6 הצעות לפעילויות. האם הכוונה כי הצעה הינה מערך שיעור? האם תהיה הפעלה אחת מכל סוג? האם יש צורך בעיצוב וגרפיקה לכך? נבקש לקבל דוגמא להפעלה
	הפעלה=מערך שיעור

יש צורך בעיצוב, גרפיקה של אמצעי ההוראה הנלווים {דפי  עבודה/כרטיסיות/מצגות וכו'}
ניתן לצפות בדוגמאות בפורטל רשויות- קול קורא חופש גדול



	101. 
	4.5.4
	11
	באילו מקצועות יפותחו הפעלות אלה?
	כמפורט בס"ק ד

	102. 
	4.5.4
	11
	מהו תהליך האישור של המשרד להפעלות אלה?
	כמפורט בסעיף 4.5.1-4.5.3

	103. 
	4.5.7 (א)
4.6.3 (ה)
4.6.4 (ה)
4.6.5 (ו)
4.10.5 (ד)
	11
13
13
14
20
	היכן יש לתמחר את הסרטון? אנא הגדירו משך ואיכות הסרטון
	כל סרטון יארך בין 2 ל 3 דקות  ערוכות.
הסרטונים יופקו בהפקה מקצועית על ידי קבלן משנה יעודי המתמחה בכך.
תמחור הסרטון כלול במסגרת תמחור הכנת התלקיט.

	104. 
	4.6.4
	13
	התאמות לחטיבה ולחטיבה עליונה - כידוע, לא יכולה להיות התאמה לשכבות הגיל העל יסודי, ויש להגדיר באילו מקצועות יפותחו הפעילויות אלה 
	מתמטיקה, שפה, אנגלית ומדעים

	105. 
	4.9
	16
	האם נדרש להכין תכנית עבודה שבועית לכל שבוע בימי ביה"ס של החופש הגדול?
	במסגרת התלקיט יש להכין דוגמאות לתכנונים שבועיים כמפורט בסעיפים הרלוונטים

	106. 
	4.10.4
	19
	האם על הקבלן לפתח מערכת טכנולוגית? מהם השדות הנדרשים במערכת? מהי רמת ההרשאות הנדרשת?
	ר' מענה לשאלה 15 לעיל

	107. 
	4.13     4.10.3
	21,   19
	האם נדרש "לשווק" את התכנית לרשויות המקומיות, לבתי הספר? או שכל הרשויות  ובתי הספר המתקבלים מהמשרד לוקחים חלק בתכנית כחובה? האם הליווי הינו בחירה או חובה לבתי הספר
	כמפורט בסעיף 4.7 למכרז

	108. 
	5.13.2
	25
	נבקש לפצל את הניסיון בפיתוח תכניות כך שהניסיון במפ"ל יכלול על תיכוני, כגון מכללות לחינוך, אך לא על יסודי, מאחר והמיומנות הנדרשת ממומחה אחד לפיתוח פדגוגי אינו יכול לכלול קדם יסודי, יסודי ועל יסודי. אלה מיומנויות נפרדות
	אין שינוי בתנאי המכרז

	109. 
	8
	30
	זכויות יוצרים - נבקש כי זכויות היוצרים של חומרים ומערכות טכנולוגיות אשר פותחו לפני ביצוע הפעילות ע"י הקבלן , ישארו בידי הקבלן
	ר' מענה לשאלה 26 לעיל

	110. 
	חוברת הצעה + מפרט סעיף 2.5.2
	100+ 
מפרט עמ 6

3. 
	אין שינוי במסמכי המכרז

	121. 
	5.13.2
	25
	ניסיון של אחראי פדגוגי- מדוע יש צורך דווקא ביישום בבתי ספר יסודיים? היות והמכרז מיועד גם לשכבות גיל נוספות מעבר לבית ספר יסודי מדוע אי אפשר להגיש לצורך הוכחת הניסיון יישום בשכבות הגיל אחרות?

	אין שינוי במסמכי המכרז

	122. 
	נספח 6 
	98-99
	האם הנספח הוא רק דוגמא או שיש למלא אותו?
	נספח זה מהווה דוגמא בלבד. אין צורך למלא אותו

	123. 
	הצעת מחיר
	83 בחוברת ההצעה
	נבקש לקבל תווך מחירים (מינימום -מקסימום) כמקובל,  כדי לדעת מהו הכיוון לתמחור הפרויקט (תלקיט, וליחידות ליווי)  
	אין שינוי במסמכי המכרז

	124. 
	נספח א- רשימת מסמכים
	87
	פלט עדכני של הרישום אצל רשם רשמי בישראל.

כשמדובר בעמותה- לא ברור באיזה מסמך מדובר

כיום רשם העמותות לא מוציא פלט עדכני אלא תעודת עמותה בלבד – ומסמך זה כבר התבקש ברשימת המסמכים, נבקש הבהרה במקרה של עמותה האם נדרש המסמך הזה או למסמך אחר.

